[pic] | ЕВРОПЕЙСКА КОМИСИЯ |

Брюксел, 22.10.2010

COM(2010) 576 окончателен

2010/0294 (NLE)

.

Предложение за

РЕГЛАМЕНТ НА СЪВЕТА

за формулиране на критерии за това кога определени типове скрап престават да бъдат отпадъци по Директива 2008/98/ЕО на Европейския парламент и на Съвета

ОБЯСНИТЕЛЕН МЕМОРАНДУМ

Съгласно член 6, параграф 1 от Директива 2008/98/ЕО относно отпадъците, някои определени отпадъци престават да бъдат отпадъци, когато са преминали през процес на оползотворяване и отговарят на определени критерии, които трябва да бъдат разработени в съответствие с определени условия. В съответствие с член 6, параграф 2 на настоящата директива такива критерии трябва да бъдат определени от Комисията за конкретни материали и да бъдат приети в процедурата по регулиране с контрол, посочена в член 39, параграф 2 от директивата.

Съответно Комисията представи проект на регламент за гласуване от комитета, създаден съгласно член 39 от директивата. На своето заседание на 16 септември 2010 г. Комитетът не даде положително становище по проекта на регламент.

Следователно, съгласно предвидената в член 5, буква а) от Решение 1999/468/ЕО процедура, на Съвета се представя предложение за регламент, което с изпраща и на Европейския парламент.

2010/0294 (NLE)

Предложение за

РЕГЛАМЕНТ НА СЪВЕТА

за формулиране на критерии за това кога определени типове скрап престават да бъдат отпадъци по Директива 2008/98/ЕО на Европейския парламент и на Съвета

СЪВЕТЪТ НА ЕВРОПЕЙСКИЯ СЪЮЗ,

като взе предвид Договора за функционирането на Европейския съюз,

като взе предвид Директива 2008/98/ЕО на Европейския парламент и на Съвета от 19 ноември 2008 г. относно отпадъците и за отмяна на определени директиви[1], и по-специално член 6, параграф 2 от нея,

като има предвид, че:

1. От оценката на множество потоци на отпадъци се оказа, че за пазарите за рециклиране на метални отпадъци би било от полза да бъдат разработени специфични критерии за определяне на случаите, в които скрап, получен от отпадъци, престава да бъде отпадък. Споменатите критерии следва да осигурят високо ниво на защита на околната среда; Те не трябва да нарушават класифицирането на скрапа като отпадък от трети държави.

2. Доклади на Съвместния изследователски център на Европейската комисия показват, че съществува пазар и търсене на скрап от чугун, стомана и алуминий, който се използва като изходна суровина в леярните заводи, заводите за рафиниране и претопяване на алуминий, за целите на производството на метали. Следователно, скрапът от чугун, стомана и алуминий трябва да бъде достатъчно чист и да отговаря на съответните стандарти и спецификации за скрапа, изисквани в металургичния отрасъл.

3. Критериите за определяне на това кога скрапът от чугун, стомана и алуминий престава да бъде отпадък, следва да гарантират, че скрапът от чугун, стомана и алуминий, получени от дейност по оползотворяване на отпадъци, отговаря на техническите изисквания на металургичната промишленост и е в съответствие със съществуващите закони и стандарти, приложими за продуктите, и като цяло не води до вредно въздействие върху околната среда или човешкото здраве. Доклади на Съвместния изследователски център на Европейската комисия показват, че предложените критерии по отношение на отпадъците, използвани за подаване на материал за процеса на възстановяване на метала, по отношение на процесите и методите на преработка, както и по отношение на скрапа от процеса на възстановяване на метала, отговарят на тези цели, тъй като те трябва да доведат до производство на скрап от чугун, стомана и алуминий, непритежаващ опасни свойства и с достатъчно ниско съдържание на неметални съставки.

4. С цел да се осигури съответствие с критериите, е целесъобразно да се предвиди предоставянето на информация за скрапа, който вече не е отпадък, и прилагането на система за управление на качеството.

5. Може да се наложи преразглеждане на критериите, ако въз основа на наблюдение на развитието на пазарните условия за скрапа от чугун, стомана и алуминий бъдат наблюдавани неблагоприятни ефекти върху пазарите на рециклиране на скрап от чугун, стомана и алуминий, по специално по отношение на разполагаемостта и достъпа до такъв скрап.

6. С цел да се позволи на операторите да се приспособят към критериите, определящи кога скрапът престава да бъде отпадък, е целесъобразно да се предвиди подходящ период от време, преди настоящият регламент да бъде прилаган.

7. Комитетът, създаден съгласно член 39, параграф 1 от Директива 2008/98/ЕО, не е дал становище относно мерките, предвидени в настоящия регламент, и поради това Комисията представи на Съвета предложение, свързано с тези мерки, и го препрати на Европейския парламент,

ПРИЕ НАСТОЯЩИЯ РЕГЛАМЕНТ:

Член 1

Предмет

Настоящият регламент определя критерии за това кога скрапът от чугун, стомана и алуминий, включително скрапът от сплави на алуминия, престава да бъде отпадък

Член 2

Определения

За целите на прилагането на настоящия регламент важат определенията, формулирани в Директива 2008/98/ЕО.

Освен това се прилагат и следните определения:

8. „скрап от чугун и стомана“ означава метален лом, състоящ се главно от чугун и стомана;

9. „алуминиев скрап“ означава метален лом, състоящ се главно от алуминий и сплави на алуминия;

10. „притежател“ е физическото или юридическото лице, което притежава скрап;

11. „производител“ означава притежател, който прехвърля скрап на друг притежател за първи път като скрап, който е престанал да бъде отпадък;

12. „вносител“ означава всяко физическо или юридическо лице, установено в Съюза, което въвежда на митническата територия на Съюза скрап, който е престанал да бъде отпадък.

13. „квалифициран персонал“ означава персонал, който е квалифициран благодарение на опита си или на обучение да следи и оценява характеристиките на скрапа;

14. „визуална проверка“ означава проверка на скрап, обхващаща всички части на партида и с използване на човешките сетива или неспециализирано оборудване.

15. „партида“ означава партида от скрап, която е предназначена за доставка от производител на друг притежател и може да се съдържа в една или няколко транспортни единици, като например контейнери.

Член 3

Критерии за скрап от чугун и стомана

Скрапът от чугун и стомана престават да бъде отпадък, когато при прехвърляне от производителя на друг притежател са изпълнени всички от следните условия:

16. отпадъците, използвани за подаване в процеса на възстановяване на метала, отговарят на критериите, формулирани в раздел 2 на приложение I;

17. отпадъците, използвани за подаване в процеса на възстановяване на метала, са преработени в съответствие с критериите, формулирани в раздел 3 на приложение I;

18. скрапът от чугун и стомана, получаван от процеса на възстановяване на метала, отговаря на критериите, формулирани в раздел 1 на приложение I;

19. производителят е удовлетворил изискванията, формулирани в членове 5 и 6.

Член 4

Критерии за алуминиев скрап

Алуминиевият скрап, включително скрапът от сплави на алуминия, престава да бъде отпадък, когато при прехвърляне от производителя на друг притежател са изпълнени всички от следните условия:

20. отпадъците, използвани за подаване в процеса на възстановяване на метала, отговарят на критериите, формулирани в раздел 2 на приложение II;

21. отпадъците, използвани за подаване в процеса на възстановяване на метала, са преработени в съответствие с критериите, формулирани в раздел 3 на приложение II;

22. алуминиевият скрап, получаван от процеса на възстановяване на метала, отговаря на критериите, формулирани в раздел 1 на приложение II;

23. производителят е удовлетворил изискванията, формулирани в членове 5 и 6.

Член 5

Декларация за съответствие

24. За всяка партида от скрап производителят или вносителят издава декларация за съответствие, съответстваща на образеца, посочен в приложение III.

25. Производителят или вносителят предава декларацията за съответствие на следващия притежател на партидата скрап. Те запазват копие от декларацията за съответствие най-малко една година след датата на издаването ѝ и при поискване я представят на компетентните органи.

26. Декларацията за съответствие може да бъде в електронна форма.

Член 6

Управление на качеството

27. Производителят прилага система за управление на качеството, подходяща за доказване на съответствието с критериите, посочени в членове 3 и 4.

28. Системата за управление на качеството включва съвкупност от документирани процедури относно всеки от следните аспекти:

а) приемен контрол на отпадъци, използвани като входящ материал в процеса на възстановяване на метала, както са определени в раздел 2 на приложение I;

б) наблюдение на процесите на преработка и методите, описани в раздел 3.3 от приложения I и II;

в) наблюдение на качеството на металния скрап, получен от процеса на възстановяване на метала, както е определено в раздел 1 на приложения I и II (включително вземане на проби и анализ);

г) ефективност на радиационния контрол, както е определен в раздел 1.5 от приложения I и II;

д) обратна информация от клиентите относно съблюдаването на качеството на скрапа;

е) водене на отчетност на резултатите от наблюдението, провеждано съгласно букви а) до (г);

ж) преглед и подобряване на системата за управление на качеството;

з) обучение на персонала.

29. Системата за управление на качеството трябва също така да предписва конкретните изисквания за наблюдение, формулирани в приложения I и II за всеки критерий.

30. Когато някоя от преработките, посочени в раздел 3.3 от приложение I или раздел 3.3 от приложение II, се извършва от предишен притежател, производителят гарантира, че доставчикът прилага система за управление на качеството, която отговаря на изискванията на настоящия член.

31. Съответствието на системата за управление на качеството с изискванията на настоящия член трябва да се проверява от орган за оценка на съответствието, съгласно посоченото в Регламент (ЕО) № 765/2008, който е получил акредитация в съответствие с цитирания регламент, или от някакъв друг проверяващ орган по околната среда, както е определен в член 2, параграф 20, буква б) от Регламент (ЕО) № 1221/2009. Проверката се извършва на всеки три години.

32. Вносителят изисква от своите доставчици да прилагат система за управление на качеството, която отговаря на изискванията на параграфи 1, 2 и 3 от настоящия член и е проверен от независим външен проверяващ.

33. Производителят дава на компетентните органи достъп до системата за управление на качеството при поискване.

Член 7

Влизане в сила

Настоящият регламент влиза в сила на двадесетия ден след публикуването му в Официален вестник на Европейския съюз .

Той се прилага от […] 2011 г. [ Моля, въведете конкретна дата; преходен период от 6 месеца след публикуването ]

Настоящият регламент е задължителен в своята цялост и се прилага пряко във всички държави-членки.

Съставено в Брюксел на […].

За Съвета

Председател

ПРИЛОЖЕНИЕ I

Критерии за скрап от чугун и стомана

Критерии | Изисквания за самонаблюдение |

1. Качество на скрапа, получен от процеса на възстановяване на метала |

1.1 Скрапът трябва да бъде сортиран/окачествен според спецификация на клиента, промишлена спецификация или стандарт за директна употреба в производството на вещества или предмети, включващи метал, от стоманолеярни или чугунолеярни предприятия. | Всяка партида се сортира от квалифициран персонал. |

1.2 Общото количество на чуждите материали (нежелателни включения) трябва да бъде ≤ 2 % (тегловни). Чужди материали са: (1) цветни метали (с изключение на легиращи елементи във всякакви сплави на желязото) и неметални материали като земя, прах, изолационни материали и стъкло; (2) горими неметални материали като гума, пластмаса, тъкани, дърво и други химични или органични вещества; (3) по-големи парчета (с размер на тухла), които не провеждат ел. ток като гуми, тръби, напълнени с цимент, дърво или бетон; (4) остатъчни материали, получени от топене на стоманата, нагряване, обработване на повърхности (включително повърхностно зачистване с газова горелка), шлайфане, рязане, заваряване и рязане с газова горелка, като например шлака, валцовъчна окалина, прах от ръкавни филтри, прах от шлайфане, утайки. | Върху всяка партида се извършва визуална проверка от квалифициран персонал. През подходящ интервал (минимум на всеки 6 месеца) се анализират представителни проби от чуждите материали посредством претегляне (след магнитно или ръчно разделяне, според условията) на частиците и предметите от чугун и стомана след внимателна визуална проверка. Подходящата честота на наблюдение чрез вземане на проби се определя като се вземат предвид следните фактори: (1) очакваната степен на изменчивост (например както се вижда от резултатите във времето); (2) присъщия риск от изменчивост на качеството на отпадъци, използвани за подаване в процеса на възстановяване на метала и всякаква последваща обработка; (3) типичната за метода на наблюдение грешка и (4) близостта на резултатите до ограничението за тегловното съдържание на чужди материали от максимум 2 %. Процесът на определяне на честотата на наблюдение следва да бъде документиран като част от системата за управление на качеството и следва да бъде на разположение за одити. |

1.3 Скрапът не трябва да бъде с прекалено високо съдържание на фероокис в каквато и да било форма, с изключение на типичните количества, произтичащи от съхраняване на открито на обработен скрап при нормални атмосферни условия. | Извършва се визуална проверка за наличие на окиси от квалифициран персонал. |

1.4 Скрапът не трябва да съдържа видими масла, емулсии на масла, смазочни течности или грес, с изключение на незначителни количества, които не водят до капене. | Върху всяка партида се извършва визуална проверка от квалифициран персонал, които обръща специално внимание на онези части, при които е вероятно да има капене на масла. |

1.5 Радиоактивност: съгласно националните и международните правила за процедурите за наблюдение и реагиране във връзка с радиоактивен скрап не е необходимо спешно реагиране. Това изискване не засяга законодателството за защита на здравето на работниците и населението, прието в съответствие с глава III от Договора за Евратом, по-специално с Директива 96/29/Евратом[2] | Радиоактивността на всяка партида се следи от квалифициран персонал. Всяка партида от скрап се придружава от сертификат, изготвен в съответствие с националните и международните правила за процедурите за наблюдение и реагиране във връзка с радиоактивен скрап. Сертификатът може да бъде включен в друга документация, придружаваща партидата. |

1.6 Скрапът не трябва да проявява никое от опасните свойства, изброени в приложение III към Директива 2008/98/ЕО. Скрапът трябва да е съобразен с ограниченията за концентрацията, определени в Решение 2000/532/ЕО[3] на Комисията и не трябва да бъде с по-високи от пределните концентрации, определени в приложение IV към Регламент (ЕО) № 850/2004/[4] Към това изискване нямат отношение свойства на отделни елементи, включени в чугуните и стоманите. | Върху всяка партида се извършва визуална проверка от квалифициран персонал. Когато визуалната проверка поражда съмнение за евентуални опасни свойства, се вземат допълнителни подходящи мерки за наблюдение като например вземане на проби и изпитване, когато е необходимо. Персоналът трябва да бъде обучен по отношение на потенциални опасни свойства, които може да съпътстват скрапа от чугун и стомана и по отношение на материални компоненти или характеристики, които позволяват разпознаване на опасните свойства. Процедурата по разпознаване на опасни материали се документира в съответствие със системата за управление на качеството. |

1.7 Скрапът не трябва да съдържа съдове под налягане, затворени или недостатъчно отворени контейнери, които могат да доведат до експлозии в металургична пещ. | Върху всяка партида се извършва визуална проверка от квалифициран персонал. |

2. Отпадъци, използвани като входяща суровина за процеса по възстановяване на метала |

2.1 Като входяща суровина могат да бъдат използвани само отпадъци, съдържащи възстановяеми чугун и стомана. 2.2. Опасни отпадъци не трябва да бъдат използвани като входяща суровина, освен ако не е представено доказателство, че са били приложени процесите и методите, описани в раздел 3 от настоящото приложение за премахване на всички опасни свойства.. 2.3 Като входяща суровина не се използват следните отпадъци: а) стърготини и стружки, които съдържат флуиди като масла или емулсии на масла и б) варели и контейнери, с изключение на оборудването от превозни средства с приключил срок на експлоатация, което съдържа или е съдържало масла или бои. | Приемният контрол на всички отпадъци, получени (чрез визуална проверка) и на придружаващата документация се извършва от квалифициран персонал, който е обучен как да разпознава отпадъци, които не отговарят на критериите, формулирани в настоящия раздел. |

3. Процеси и методи на обработване |

3.1 Скрапът от чугун или стомана трябва да е бил подложен на разделяне при източника или по време на събирането и трябва да е бил държан отделно или входящите отпадъци трябва да са били обработени за разделяне на скрапа от чугун и стомана от неметалните и цветнометалните компоненти. 3.2 Всички механични обработки (като рязане, раздробяване или гранулиране; сортиране, разделяне, почистване, отстраняване на замърсители, изпразване), необходими за подготвяне на скрапа за директно влагане за окончателна употреба в стоманодобивните заводи и леярни, трябва да са били извършени. 3.3 За отпадъци, които съдържат опасни компоненти, важат следните специфични изисквания: а) Входящите материали, произхождащи от отпадъци от електрическо и електронно оборудване, или от превозни средства с приключил срок на експлоатация, трябва да са преминали през всички обработки, изисквани съгласно член 6 от Директива 2002/96/ЕО на Европейския парламент и на Съвета[5] и съгласно член 6 от Директива 2000/53/ЕО на Европейския парламент и на Съвета[6]; б) Напълно халогенираните хлорофлуоровъглеводороди от оборудване, излязло от експлоатация, трябва да са били уловени при процес, одобрен от компетентните органи; в) Кабелите трябва да са оголени или нарязани. Ако даден кабел съдържа органични покрития (пластмаси), органичните покрития трябва да са отстранени в съответствие с най-добрите налични техники; г) Варелите и контейнерите следва да са изпразнени и почистени; д) Опасни вещества в отпадъците, неспоменати в буква а), трябва да са успешно отстранени при процес, който е одобрен от компетентния орган. |

ПРИЛОЖЕНИЕ II

Критерии за алуминиев скрап

Критерии | Изисквания за самонаблюдение |

1. Качество на скрапа |

1.1 Скрапът трябва да бъде сортиран/окачествен според спецификация на клиент, промишлена спецификация или стандарт за директна употреба в производството на вещества или предмети, включващи метал, чрез рафиниране или претопяване. | Всяка партида се сортира от квалифициран персонал. |

1.2 Общото количество на чуждите материали трябва да бъде ≤ 5 % (тегловни) или добивът на годен метал трябва да бъде ≥90 %; Чужди материали са: (1) метали, различни от алуминий и сплави на алуминия; (2) неметални материали като земя, прах, изолация и стъкло; (3) горими неметални материали като гума, пластмаса, тъкани, дърво и други химични и органични вещества; (4) по-големи парчета (с размер на тухла), които не провеждат ел. ток като гуми, тръби, напълнени с цимент, дърво или бетон или (5) остатъчни материали, получени от топене на алуминий и сплави на алуминия, нагряване, обработване на повърхности (включително повърхностно зачистване), шлайфане, рязане, заваряване и рязане с газова горелка, като например шлаки и онечиствания, прах от ръкавни филтри, прах от шлайфане, утайки. | Производителят на алуминиевия скрап проверява съответствието като следи количеството на чуждите материали или чрез определяне на добива на годен метал. Върху всяка партида се извършва визуална проверка от квалифициран персонал. През подходящ интервал (минимум на всеки 6 месеца) се анализират представителни проби от всеки сорт алуминиев скрап, за да бъде измерено общото количество на чуждите материали или добивът на годен метал. Представителните проби се вземат в съответствие с процедурите за вземане на проби, описани в стандарт EN 13920[7]. Общото количество на чуждите материали се претегля след разделяне на алуминиевите метални частици и предметите от частиците и предметите, състоящи се от чужди материали чрез ръчно сортиране или друг метод за разделяне (например чрез магнит или на принципа на използването на плътността). Добивът на годен метал се измерва в съответствие със следната процедура: 1) Определяне на масата (m1) след отстраняване и определяне на влагосъдържанието (в съответствие с точка 7.1. от стандарта EN 13920-1:2002); 2) отстраняване и определяне на несвързаното желязо (в съответствие с точка 7.2. от стандарта EN 13920-1:2002); 3) Определяне на масата на метала след стопяване и втвърдяване (m2) последващи процедурата за определяне на добива на годен метал в съответствие с точка 7.3. от стандарта EN 13920-1:2002; 4) Изчисляване на добива на годен метал m [%] = (m2/m1) x 100. Подходящата честота на анализиране на представителни проби се определя като се вземат предвид следните фактори: 1) очакваната степен на изменчивост (например както се вижда от резултатите във времето); (2) присъщия риск от изменчивост на качеството на отпадъците, използвани като входяща суровина при процеса на възстановяване на метала и от изменчивост на показателите на процесите на обработване; (3) типичната за метода на наблюдение грешка и (4) близостта на резултатите до пределните стойности за общото количество на чуждите материали или добива на годен метал. |

1.3 Скрапът не трябва да съдържа поливинилхлорид под формата на покрития, бои, пластмаси. | Върху всяка партида се извършва визуална проверка от квалифициран персонал. |

1.4 Скрапът не трябва видимо да съдържа масла, емулсии на масла, смазочни течности или грес, с изключение на незначителни количества, които не водят до капане. | Върху всяка партида се извършва визуална проверка от квалифициран персонал, който обръща специално внимание на онези части, при които е вероятно да има капене на масла. |

1.5 Радиоактивност: съгласно националните и международните правила за процедурите по наблюдение и реагиране за радиоактивен скрап не е необходимо спешно реагиране. Това изискване не засяга законодателството за защита на здравето на работниците и населението, прието в съответствие с глава III от Договора за Евратом, по-специално с Директива 96/29/Евратом[8] | Радиоактивността на всяка партида се следи от квалифициран персонал. Всяка партида от скрап се придружава от сертификат, изготвен в съответствие с националните и международните правила за процедурите за наблюдение и реагиране във връзка с радиоактивен скрап. Сертификатът може да бъде включен в друга документация, придружаваща партидата. |

1.6 Скрапът не трябва да проявява никое от опасните свойства, изброени в приложение III към Директива 2008/98/ЕО. Скрапът трябва да е съобразен с ограниченията за концентрацията, определени в Решение 2000/532/ЕО[9] на Комисията и не трябва да бъде с по-високи от пределните концентрации, определени в приложение IV към Регламент (ЕО) № 850/2004.[10] Към това изискване нямат отношение свойства на отделни елементи, включени в сплавите на алуминия. | Всяка партида се изследва от квалифициран персонал чрез визуална проверка. Когато визуалната проверка поражда съмнение за евентуални опасни свойства, се вземат допълнителни подходящи мерки за наблюдение като например вземане на проби и изпитване, когато е необходимо. Персоналът трябва да бъде обучен по отношение на потенциални опасни свойства, които може да съпътстват скрапа от алуминий и по отношение на материални компоненти или характеристики, които позволяват разпознаване на опасните свойства. Процедурата по разпознаване на опасни материали се документира в съответствие със системата за управление на качеството. |

1.7 Скрапът не съдържа съдове под налягане, затворени или недостатъчно отворени контейнери, които могат да доведат до експлозии в металургична пещ. | Всяка партида се изследва от квалифициран персонал чрез визуална проверка. |

2. Отпадъци, използвани като входяща суровина при процеса на възстановяване на метала |

2.1 Като входяща суровина могат да бъдат използвани само отпадъци, съдържащи извлечим алуминий или сплави на алуминия. 2.2. Опасни отпадъци не трябва да бъдат използвани като входяща суровина, освен ако не е представено доказателство, че са били приложени процесите и методите, описани в раздел 3 от настоящото приложение за премахване на всички опасни свойства.. 2.3 Като входяща суровина не се използват следните отпадъци: а) стърготини и стружки, които съдържат флуиди като масла или емулсии с масла и б) варели и контейнери, с изключение на оборудването от превозни средства с приключил срок на експлоатация, което съдържа или е съдържало масла или бои. | Приемният контрол на всички отпадъци, получени (чрез визуална проверка) и на придружаващата документация се извършва от квалифициран персонал, който е обучен как да разпознава отпадъци, които не отговарят на критериите, формулирани в настоящия раздел. |

3. Процеси и методи на обработване |

3.1 Скрапът от алуминий трябва да е бил подложен на разделяне при източника или по време на събирането и трябва да е бил държан отделно или входящите отпадъци трябва да са били обработени за разделяне на скрапа от алуминий от неметалните компоненти и от компонентите от метал, различен от алуминий. 3.2 Всички механични обработки (като рязане, раздробяване или гранулиране; сортиране, разделяне, почистване, отстраняване на замърсители, изпразване), необходими за подготвяне на скрапа за пряко подаване за крайно използване са били извършени. 3.3 За отпадъци, които съдържат опасни компоненти, важат следните специфични изисквания: а) Входящите материали, произхождащи от отпадъци от електрическо и електронно оборудване и от превозни средства с приключил срок на експлоатация трябва да са преминали през всички обработки, изисквани съгласно член 6 от Директива 2002/96/ЕО на Европейския парламент и на Съвета[11] и член 6 от Директива 2000/53/ЕО на Европейския парламент и на Съвета[12]; б) Хлорофлуоровъглеводородите от оборудване, излязло от експлоатация, трябва да са били уловени при процес, одобрен от компетентните органи; в) Кабелите трябва да са оголени или нарязани. Ако даден кабел съдържа органични покрития (пластмаси), органичните покрития трябва да са отстранени в съответствие с най-добрите налични техники; г) Варелите и контейнерите следва да са изпразнени и почистени; д) Опасни вещества в отпадъците, неспоменати в буква а), трябва да са успешно отстранени при процес, който е одобрен от компетентния орган. |

Приложение III

Декларация за съответствие с критериите за това кога даден отпадък престава да бъде отпадък, посочени в член 5, параграф 1

1. | Производител/вносител на скрап: Име: Адрес Лице за контакти Тел.: Факс: Електронна поща: |

2. | а) наименование или код на категорията скрап в съответствие с промишлена спецификация или стандарт: б) в съответните случаи, основни технически точки от спецификация на клиент, като например състав, размери, тип и свойства: |

3. | Партидата от скрап отговаря на спецификацията или стандарта, посочен в точка 2 |

4. | Количество на партидата (в тонове): |

5. | Изготвен е сертификат за изследване за радиоактивност в съответствие с националните и международните правила за процедурите за наблюдение и реагиране във връзка с радиоактивен скрап. |

6. | Производителят на скрап прилага система за управление на качеството, която е в съответствие с член 6 от Регламент (ЕС) № .... [Въведете кода на настоящия регламент след приемането му], която е проверена от акредитиран проверяващ или, когато в митническата територия на Съюза се внася скрап, който е престанал да бъде отпадък, от независим проверяващ. |

7. | Партидата от скрап отговаря на критериите, посочени в параграфи 1 до 3 от членове 3 и 4 от Регламент (ЕС) №….[Въведете кода на настоящия регламент след приемането му] |

8. | Декларация на производителя/вносителя на скрап: Декларирам, че информацията по-горе е пълна и вярна според известните ми сведения: Име: Дата: Подпис: |

[1] ОВ L 312, 22.11.2008 г., стр. 3.

[2] OВ L 159, 29.6.1996 г., стр. 1.

[3] ОВ L 226, 6.9.2000 г., стр. 3.

[4] ОВ L 158, 30.4.2004 г., стр. 7.

[5] ОВ L 37, 13.2.2003 г., стр. 24.

[6] ОВ L 269, 21.10.2000, стр. 34.

[7] EN 13920—1:2002 Алуминий и алуминиеви сплави. Скрап. Част 1: Общи изисквания, вземане на проби и изпитвания; CEN 2002.

[8] OВ L 159, 29.6.1996 г., стр. 1.

[9] ОВ L 226, 6.9.2000 г., стр. 3.

[10] ОВ L 229, 30.4.2004 г., стр. 1.

[11] ОВ L 37, 13.2.2003 г., стр. 24.

[12] ОВ L 269, 21.10.2000 г., стр. 34.